जिन्हें लगता था कि राहुल गांधी पता नहीं कहां चले गए हैं और अब कांग्रेस का क्या होगा, वे राहुल के लौटने के बाद उनकी भाग-दौड़ और जुबानी सक्रियता देख कर ज़रा हकबकाए हुए हैं। क़रीब दो महीने के अपने अज्ञातवास से वापस आने के बाद राहुल ने दिल्ली के रामलीला मैदान से जो दौड़ षुरू की है, उसकी पदचाप केदारनाथ, पंजाब और विदर्भ तक ने सुन ली है। लोकसभा में भी राहुल भारतीय जनता पार्टी और ख़ास कर प्रधानमंत्राी नरेंद्र मोदी की चुटकी लेने का कोई मौक़ा हाथ से नहीं जाने दे रहे हैं। 2019 आने में अभी वक़्त है। लेकिन इतना तो तय है कि ये राहुल, वो राहुल नहीं हैं और अगर अपनी सियासी-त्वरा वे इसी तरह बनाए रखे तो कांग्रेस के दिन उतने भी बुरे नहीं हैं, जितने पिछले बरस की गर्मियों में दिखाई दे रहे थे।